ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՆՈՅԵՄԲԵՐԻ 9-Ի N 1946-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Իրավական ակտի ընդունման անհրաժեշտությունը, ընթացիկ իրավիճակը և խնդիրները.
«Մաքսային կարգավորման մասին» օրենքում լրացումներ և փոփոխություններ կատարելու մասին» 04․03․2026թ․ ՀՕ-84-Ն օրենքով «Մաքսային կարգավորման մասին» օրենքում լրացվող նոր՝ 186․4-րդ հոդվածի 2-րդ մասի համաձայն՝ Եվրասիական տնտեսական միության մաքսային օրենսգրքի 309․6-րդ հոդվածի 4-րդ կետի 4-րդ ենթակետին և 15-րդ կետի 4-րդ ենթակետին համապատասխան՝ ֆիզիկական անձանց իրացման համար նախատեսված էլեկտրոնային առևտրի ապրանքների՝ վթարի կամ անհաղթահարելի ուժի ազդեցության հետևանքով ոչնչացման և (կամ) անվերադարձ կորստի հանգամանքների կամ փոխադրման և (կամ) պահպանության բնականոն պայմաններում բնական կորստի արդյունքով այդպիսի ապրանքների անվերադարձ կորստի հանգամանքի՝ մաքսային մարմինների կողմից հաստատման կարգը սահմանում է Կառավարությունը։ «Մաքսային կարգավորման մասին» օրենքում լրացվող նոր՝ 186․5-րդ հոդվածի 2-րդ մասի համաձայն՝ Եվրասիական տնտեսական միության մաքսային օրենսգրքի 309․7-րդ հոդվածի 2-րդ կետի 2-րդ ենթակետին և 309․9-րդ հոդվածի 2-րդ կետի 3-րդ ենթակետին համապատասխան՝ էլեկտրոնային առևտրի ապրանքների՝ վթարի կամ անհաղթահարելի ուժի ազդեցության հետևանքով ոչնչացման և (կամ) անվերադարձ կորստի հանգամանքների կամ փոխադրման և (կամ) պահպանության բնականոն պայմաններում բնական կորստի արդյունքով այդպիսի ապրանքների անվերադարձ կորստի հանգամանքի՝ մաքսային մարմինների կողմից հաստատման կարգը սահմանում է Կառավարությունը։
Միաժամանակ, մաքսային մարմինների կողմից մաքսային հսկողության տակ գտնվող ապրանքների՝ վթարի կամ անհաղթահարելի ուժի ազդեցության հետևանքով ոչնչացման և (կամ) անվերադարձ կորստի փաստը կամ փոխադրման (տրանսպորտային փոխադրման) և (կամ) պահպանման բնականոն պայմաններում բնական կորստի հետևանքով այդ ապրանքների անվերադարձ կորստի փաստը ճանաչելու կարգը սահմանված է ՀՀ կառավարության 09․11․2023թ․ N 1946-Ն որոշմամբ։
Վերոգրյալին համապատասխան, ՀՀ կառավարության 09․11․2023թ․ N 1946-Ն որոշման մեջ առաջացել է էլեկտրոնային առևտրի ապրանքների մասով համապատասխան լրացումների կատարման անհրաժեշտություն։
Կարգավորման առարկան, ակնկալվող արդյունքը.
[bookmark: _GoBack]Նախագծով առաջարկվում է ՀՀ կառավարության 09․11․2023թ․ N 1946-Ն որոշման մեջ կատարել համապատասխան լրացումներ՝ էլեկտրոնային առևտրի ապրանքների մասով՝ «Մաքսային կարգավորման մասին» օրենքում լրացումներ և փոփոխություններ կատարելու մասին» 04․03․2026թ․ ՀՕ-84-Ն օրենքին համապատասխանեցման նպատակով։ Մասնավորապես, առաջարկվում է վթարի կամ անհաղթահարելի ուժի ազդեցության հետևանքով ոչնչացման և (կամ) անվերադարձ կորստի փաստը կամ փոխադրման (տրանսպորտային փոխադրման) և (կամ) պահպանման բնականոն պայմաններում բնական կորստի հետևանքով այդ ապրանքների անվերադարձ կորստի փաստը ճանաչելու կարգավորումները տարածելի դարձնել նաև էլեկտրոնային առևտրի ապրանքների նկատմամբ։
Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Նախագծի ընդունումը բխում է Հայաստանի Հանրապետության պետական եկամուտների կոմիտեի 30․12․2025թ․ «Հարկային վարչարարության բարեփոխումների և մաքսային ծառայության առաջիկա տարիների զարգացման ռազմավարական ծրագրերը հաստատելու մասին» N 1833-Լ հրամանի 4-րդ հավելվածի 1․6․5 կետից՝ «Ապրանքների արտաքին էլեկտրոնային առևտրի կարգավորմանն ուղղված՝ «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին արձանագրության կիրարկման նպատակով ազգային օրենսդրության մշակում»։
Նախագծի մշակման գործընթացում ներգրավված ինստիտուտները և անձինք. 
Նախագիծը մշակվել է Հայաստանի Հանրապետության պետական եկամուտների կոմիտեի կողմից:
Լրացուցիչ ֆինանսական միջոցների անհրաժեշտության վերաբերյալ.
Նախագծի ընդունմամբ լրացուցիչ ֆինանսական միջոցների ներգրավման անհրաժեշտություն առկա չէ:
Պետական բյուջեի եկամուտներում և ծախսերում սպասվելիք փոփոխությունների վերաբերյալ.
Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի ավելացում կամ նվազեցում չի նախատեսվում։

